কলকাতা: 'ওগো মা তোমায় দেখে দেখে আঁখি না ফেরে'... আনন্দধারায় এবারের মত দুর্গাকে সপরিবারে 'সি-অফ' করতে রেড রোডে এসে পৌঁছালেন রাজ্যের মুখ্যমন্ত্রী মমতা বন্দ্যোপাধ্যায়। কল্লোলিনী কলকাতা সহ মহানগরের পার্শ্ববর্তী অঞ্চলের মোট ৬৬টি মণ্ডপের শ্রেষ্ঠ প্রতিমা নিয়ে কলকাতার 'লাল রাস্তায়' শুরু হল মেগা কার্নিভাল। এই নিয়ে দ্বিতীয়বারের জন্য ব্রাজিলের কার্নিভালের ঢঙে কলকাতায় অনুষ্ঠিত হল নিরঞ্জন শোভাযাত্রা। ৪ দিনের মহাপুজা এবছরের মত আনুষ্ঠানিকভাবে শেষ হতে চলেছে আজই। ৩ অক্টোবর, ত্রয়োদশীতে নিরঞ্জন শোভাযাত্রা এবং বিসর্জনের মধ্য দিয়েই এবারের মত দুর্গা, লক্ষ্মী, সরস্বতী, গণেশ, কার্তিককে বিদায় জানাবে বাংলা। এবার এই মেগা কার্নিভাল দেখতে রেড রোডে সামিল হয়েছেন ৫০ হাজার মানুষ। দেশ-বিদেশের সম্মানীয়রা তো থাকছেনই, এবার এই মেগা কার্নিভালে উপস্থিত হচ্ছে বিশ্ব ফুটবলের নিয়ামক সংস্থা ফিফাও। দেখুন লাইভ স্ট্রিমিং-